મુખ્યમંત્રી વિજય રૂપાણીએ મંગળવારે ટાઉન પ્લાનરોની મીટિંગ બોલાવી કેટલાક કડક નિર્ણયો કર્યા છે. મહાનગરોમાં ટીપી સ્કીમ ફાઈનલ કરવા સિનિયર ટાઉન પ્લાનરોને મુકવાનો નિર્ણય કર્યો છે. પણ, અમદાવાદમાં અવળી ગંગા વહે છે. અહીયાં ચીફ ટાઉન પ્લાનરની જગ્યા પર જુનિયર કક્ષાના અધિકારીને ચાર્જ સોંપવામાં આવ્યો છે. જી હજૂરીમાં Ph.D. કરનાર આ અધિકારી નેતાઓની ‘હા માં હા’ કરતા હોવાથી હવે કમિશનર પણ તેમને બદલી શકે તેમ નથી. ‘આ શહેરનો વિકાસ કેવો થવો જોઇએ ?’ તેની કોઇને પડી નથી. જૂનિયર અધિકારીના હવાલે શહેર સોંપી દેવાયું છતાં કોઇ બોલી શકતું નથી. ભાજપના નેતાઓ પણ ચુપ છે. એકબાજુ મુખ્યમંત્રી સિનિયરોની મદદ લેવા માંગે છે તો મ્યુનિ. ‘કહ્યાગરો’ હોય તેવા અધિકારીને મુકી મનમાની કરી રહ્યું હોય એમ ચર્ચાઇ રહ્યું છે.